नरेंद्र भाई ने लंदन में बैठे भारतवासियों को बताया कि उनके पास प्रामाणिकता की पूंजी है। सवा सौ करोड़ देशवासियों के प्यार की पूंजी है। कहा कि मुझ से ग़लतियां हो सकती है, लेकिन मैं ग़लत इरादे से कभी काम नहीं करूंगा। मेरे सवा सौ करोड़ देशवासियों पर कोई कीचड़ नहीं उछाल रहा, कोई गालियां नहीं दे रहा। मैं अकेला हूं, झेलता रहता हूं। हम सब कवि नहीं बन सकते। वह तो प्रसून ही बन सकते हैं। लेकिन मैं ने कभी लिखा था। उस कविता के पूरे शब्द मुझे याद नहीं हैं लेकिन कुछ ऐसा था कि लोग मुझे पर जो पत्थर फैंकते हैं, मैं उनसे ही सीढ़ी बना लेता हूं और उस पर चढ़ कर आगे चलता हूं। नरेंद्र भाई की इस बात पर मैं भी रीझते-रीझते बचा। और अंत में प्रसून ने सांप पर एक लंबी कविता सुनाई, जिसका सिर-पैर मैं अब भी बैठा-बैठा खोज रहा हूं।